KAPITULO
BASAHA an bisan ano nga pahayagan. Pagkita ha telebisyon, o pamati ha radyo. Damu hinduro an mga asoy mahitungod han krimen, girra, ngan terorismo! Hunahunaa an mahitungod han imo kalugaringon nga mga problema. Bangin an sakit o an kamatay han usa nga hinigugma nakakapasakit gud ha imo. Bangin abaton mo an inabat han maopay nga tawo nga hi Job, nga nagsiring nga hiya ‘puno hin kasakitan.’—Job 10:15.
Pakianhi an imo kalugaringon:
An Biblia may-ada makapatagbaw nga mga baton hini nga mga pakiana.
“Pagpapahiron niya an ngatanan nga luha tikang ha ira mga mata; ngan mawawaray na kamatayon; ngan mawawaray na an kabidoan, bisan pagtangis, bisan kasakit pa gud.”—Pahayag 21:4
“An tawo nga piol malukso sugad hin bugsok.”—Isaias 35:6
“An mga mata han buta pangangabrihon.”—Isaias 35:5
“An ngatanan nga aadto ha mga lubnganan . . . manggogowa.”—Juan 5:28, 29
“An umurukoy diri masiring: Ako masakit.”—Isaias 33:24
“Magkakaada kahuraan hin lugas ha tuna.”—Salmo 72:16
Ayaw dayon hunahunaa nga an iginsaysay sugad la hin inop nga diri matutuman. An Dios nagsasaad nga tutumanon niya ini nga mga butang, ngan iginsasaysay han Biblia kon paonan-o niya bubuhaton ini.
Kondi diri la ito an mapapahimulosan ha Biblia. Iginhahatag hito an yawi ha imo pagpahimulos hin makapatagbaw gud nga kinabuhi bisan yana. Hunahunaa anay an mahitungod han imo mga nababarak-an ngan mga problema. Bangin kaupod hito an kawaray kwarta, mga problema ha pamilya, sakit, o kamatay han usa nga hinigugma. Makakabulig ha imo an Biblia nga maatubang an mga problema yana, ngan makakahatag ito hin kasulbaran pinaagi han pagbaton ha mga pakiana nga sugad hini:
An imo pagbasa hini nga libro nagpapamatuod nga karuyag mo hibaroan kon ano an igintututdo han Biblia. Ini nga libro mabulig ha imo. Makikita mo nga an mga parapo may-ada katugbang nga mga pakiana ha ubos han pahina. Minilyon an nagpapahimulos ha paggamit han pakiana-ngan-baton nga paagi kon nakikighisgot mahitungod han Biblia ha mga Saksi ni Jehova. Naglalaom kami nga magpapahimulos ka liwat. Hinaot makarawat mo an bendisyon han Dios samtang nagpapahimulos ka yana han makalilipay ngan makapatagbaw nga eksperyensya han paghibaro kon ano gud an igintututdo han Biblia!
AN Biblia ginkukompwesto hin 66 nga libro ngan mga surat. Ginbahin-bahin ini ngadto ha mga kapitulo ngan mga bersikulo basi masayon an pagbiling han mga impormasyon. Kon gin-uunabi an mga teksto dinhi hini nga publikasyon, an siyahan nga numero katapos han ngaran nagpapasabot han kapitulo han libro o surat han Biblia, ngan an sunod nga numero amo an bersikulo. Pananglitan, an “2 Timoteo 3:16” nangangahulogan nga ikaduha nga surat ngadto kan Timoteo, kapitulo 3, bersikulo 16.
Magigin pamilyar ka dayon ha Biblia pinaagi han pagbiling han mga teksto nga gin-unabi dinhi hini nga publikasyon. Dugang pa, mahimo mo tikangan an programa han adlaw-adlaw nga pagbasa han Biblia. Pinaagi han pagbasa hin tulo tubtob lima nga kapitulo kada adlaw, mababasa mo an bug-os nga Biblia ha sulod hin usa ka tuig.
pag_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn war_Latn